DAVID LYLE MORRIS PIETARSAARESSA
Voit sieluni pelastaa
Voit rakastaa ja päästää minut menemään
SE ON TÄYTETTY
Sylissäsi tiedän olevani turvassa
Olemme yhtä, yhteytemme ei koskaan katkea
Ei ole lisättävää eikä pois otettavaa
Ei suurempaa iloa, ei parempaa paikkaa
Se on täytetty
Pidä minut tyynenä, turvassa ja ehjänä
Kun koen, ettet ole lähellä
Loputon kaipaus loppuu aina tähän
Se, mitä etsin, olikin jo lähellä
Ei ole lisättävää eikä pois otettavaa
Ei suurempaa iloa, ei parempaa paikkaa
Se on täytetty
Ei ole lisättävää eikä pois otettavaa
Ei suurempaa iloa, ei parempaa paikkaa
Se on täytetty
Jeesus
Ei ole lisättävää eikä pois otettavaa
Ei suurempaa iloa, ei parempaa paikkaa
Se on täytetty
Pidä minut turvassa ja ehjänä
Seuraava biisi kertoo siitä, miten me hoidamme omaa osuuttamme.
Että Jumala avaisi silmämme, jotta näkisimme, mitä maassa tapahtuu.
Voimme osoittaa Kristuksen rakkautta kaikessa, mitä teemme.
Biisin nimi on "Avaa silmäni".
Kun avaat silmäni
Voin nähdä kilometrien päähän
Kipuilevaan maailmaan
Varjoon jääneeseen
Kun avaat korvani
Kuulen epätoivoisen maailman sydämen itkun
Valheisiin hukkuneen
Kun avaat sydämeni
Koen kärsivän maailman kaiken kivun
Kahleisiin sidotun
Kun avaat suuni
Voin puhua köyhien puolesta epäreilulle maailmalle
Työntää auki ovia
Kun avaat mieleni
Näen selvästi
Kaoottisessa maailmassa
Luomakunnan suunnitelman
Avaa mieleni
Avaa silmäni
Hienoa!
Kuka on David Lyle Morris? - Hän on kahjo kiivimies.
Sen tiesinkin.
Hän rakastaa laulamista. Luultavasti olen saanut sen walesilaisjuuristani.
Morrisin suvun puoleinen isoisäni oli walesilainen. En ikinä tavannut häntä.
Walesilaiset ovat tunnettuja laulamisesta.
Äitini puolelta olen skotti.
Laulaminen on osa minua. Olin myös sotilaan lapsi.
Nuorena näin paljon maailmaa. Perheeni ei ollut kristitty.
Uskon, että sotilaallinen kasvatus -
antoi kipinän lähetystyötyyppiselle työlle.
Rakastan mennä eri kulttuureihin ja tavata erilaisia ihmisiä.
Sitten Suomi tuli kuvioihin yllättäen. Se on ollut hieno siunaus.
Miten? Tiesitkö Suomi-nimisestä maasta entuudestaan? - Tiesin.
Kun olin 7, tapasin suomalaistytön, joka asui Fidžillä.
Se oli ensikosketukseni suomalaiseen kulttuuriin.
Se oli jotakin erityistä.
Lisäksi molemmissa maissa oli hyviä juoksijoita 60- ja 70-luvuilla.
Mietin, miksi uusiseelantilaiset ja suomalaiset ovat hyviä juoksijoita.
Ajan myötä huomasin, että mailla oli yhteisiä piirteitä.
Molemmat ovat pieniä valtioita maan äärissä.
Kummankin on täytynyt taistella paikastaan maailmassa.
Se tekee maistamme erityisiä.
Tapasin sinut ensikerran lähes 20 vuotta sitten.
Tapasimme Kankaanpäässä.
Se ei ole edes Helsinki. Mikä toi sinut Kankaanpäähän?
Tulimme alun perin osana Graham Kendrickin bändiä.
Hän on ylistyksenjohtaja ja ylistyslaulujen tekijä.
Jussi Miettinen Kansanlähetyksestä kutsui meidät. - Hyvin lausuttu.
Se oli ensikosketuksemme.
Tarkoituksemme oli rohkaista nuoria luterilaisia ylistämään.
Kävimme ensin Alavudella, sitten Kankaanpäässä.
Se toimi hyvin.
Grahamin bändi oli puoliksi musta. Se oli suomalaisille eksoottista.
He olivat pääosin jamaikalaistaustaisia.
Heidän musiikissaan oli vivahteita reggaesta ja mustasta gospelista.
Se auttoi nuoria suomalaisia ymmärtämään, -
että ylistys voi olla kivaa, eloisaa ja värikästä.
Se oli hieno kokemus.
Minua pyydettiin jatkamaan siitä. Aloin käydä Suomessa säännöllisesti.
Käyt nykyään miltei vuosittain. - Se on totta.
Asuin aiemmin Lontoossa, joten pystyin käymään useammin.
Olen nyt asunut Uudessa-Seelannissa 11 vuoden ajan. Käyn silti vuosittain.
Minulla on täällä hyviä ystäviä, kuten sinä, Jussi ja muut.
Jumalalle ovat tärkeitä suhteet ja ystävyys.
Voimme rakentaa syvän ystävyyden varaan.
On ollut ihana käydä Suomessa säännöllisesti.
Aluksi kävin pikkukaupungeissa.
Kävin Itä-Suomessa esimerkiksi Lappeenrannassa.
Olen käynyt Oulussa ja täällä Länsi- Suomessa esimerkiksi Raumalla.
Alkuvuosina kävin paljon pikkukaupungeissa.
Viime vuosina olen ollut paljon Helsingissä.
On ollut kiva tehdä yhteiskristillistä työtä.
Aluksi toimin pääosin luterilaisissa piireissä.
Aiemmin kävit paljon esiintymässä.
Viime aikoina, lähinnä viime vuonna, on ollut toisenlaistakin yhteistyötä.
Totta. Minulla on kehittynyt -
erityinen ystävyyssuhde Anders Liljeströmiin ja Markus Vainiomäkeen.
Tutustuimme Urbaani unelma -mission musiikkiprojekteissa Helsingissä.
Ystävystyimme ja aloimme tehdä lauluja yhdessä.
Tuotimme yhdessä Endlessly-albumin. Se on ollut minulle todellinen ilo.
Se on ollut paluuta juurille laulaja- lauluntekijänä, trubaduurina -
ja bluesmuusikkona.
Olen ollut mukana ylistyksessä vuosien ajan.
Pidän myös konsertoinnista. - Sen huomaa.
Sain mahdollisuuden siihen taas.
TOIVOTTU TURVASATAMA
Huudamme lohduttomasti vaikeuksissamme
Pelasta meidät suuresta hädästämme
Tyynnytä kuohuva myrsky kuiskaukseksi
Meren raivoisat aallot vaiennetaan
Kohti toivottua turvasatamaa
Hukkuvat tarvitsevat pelastusta
Pettämätöntä rakkautta epätoivoisesti kaipaamme
Meret ovat tyynet
Kun myrsky on ohi
Rauha löytyy myrskyn silmästä
Pidämme kurssin, vaikka kolhuisina ja revittyinäkin
Säilytämme malttimme, vaikka kaikki sekoavat
Hämyn ja pimeyden läpi majakka kirkkaana loistaa
Kohti toivottua turvasatamaa
Hukkuvat tarvitsevat pelastusta
Pettämätöntä rakkautta epätoivoisesti kaipaamme
Meret ovat rauhallisia
Kun myrsky on ohi
Vaellamme toivottomina hylättyjä aavikoita
Emme löydä paikkaa, jolla päätämme lepuuttaa
Nälkäisinä, janoisina, elämämme pois lipuu
Ohjaa virtojen äärelle, sydämemme ravitaan
Kohti toivottua turvasatamaa
Hukkuvat tarvitsevat pelastusta
Pettämätöntä rakkautta epätoivoisesti kaipaan
Meret ovat rauhallisia
Kun myrsky on ohi
Meret ovat rauhallisia
Kun myrsky on ohi
Kauan sitten ohi
Syvissä tyrmissämme pimeässä istuvat
Avuttomat vangit kärsivät kahleissaan
Huutavat; tuo vangitut huomaasi
Lukot avautuvat jälleen kerran
Oletteko valmiita gospel-bluesiin?
Kitarassa on erikoisvieras kahden seuraavan biisin ajan.
Toivottakaa tervetulleeksi Teemu Viinikainen.
Ensimmäinen on "Elämän kaivo".
ELÄMÄN KAIVO
Tulkaa kaikki väsyneet, löytäkää lepo sielullenne
Elämän kaivolla
Laskekaa taakkanne, ottakaa vastaan Hänen kädestään
Elämän kaivolla
Siunauksen kanavat, kaiken terveyden lähde
Ikuinen rakkaus, taivaallinen lepo
Kaivolla
Tulkaa kaivolle
Ammentakaa kaivosta
Me saamme terveyden
Vaikkemme ole arvollisia, meidät hyväksytään
Elämän kaivolla
Raikasta vettä!
Jäähdyttäkää turhautumisenne, lunastus on tarjolla
Elämän kaivolla
Virkistymisen purot, puhdistumisen valtameret
Anteeksiannon tulvat, rauhan virrat
Kaivolla
Tulkaa kaivolle
Ammentakaa kaivosta
Me saamme terveyden
Kaivolla
On raikasta vettä
Tosi suloista
Tulkaa; ottakaa kunnon siemaus raikasta vettä
Peskää kasvonne, anteeksianto virtaa
Elämän kaivolla
Jäähdyttäkää turhautumisenne, lunastus on tarjolla
Elämän kaivolla
Ylitse vuotava armo, laupeus loppumaton
Rakkaus ikuinen, Kristuksen mielisuosio
Loputon pelastus, lakkaamaton viehätys
Riemun tuoksu, rakkauden maku
Kaivolla
Tulen kaivolle
Ammennan kaivosta
Me saamme terveyden
Kaivolla
On raikasta vettä
Tosi suloista
Tulkaa; ottakaa kunnon siemaus raikasta vettä
Raikasta vettä
Maistuu tosi makealta
Meidän on otettava kunnon siemaus
Raikasta vettä
Ottakaa kunnon siemaus
Jee! Teemu Viinikainen.
KOLME ASIAA
Kolme asiaa, joita tarvitsen eniten; Isä, Poika ja Pyhä Henki
Kaksi vielä mua johdattaa: -
Rakkaus ja laupeus kuin lämmin halaus
Vielä yhtä asiaa pyydän: armoa, joka kestää
Kaiken yllä Jumala hallitsee
Ehket tykkää tästä uutisesta: -
Kaiken yllä Jumalamme hallitsee
Kolme naista haudalla
Enkeli tulee, sanoo: Hän on poissa
Äiti ja tytär halki maan
Ovat vaeltaneet, syöneet Jumalan kädestä
Kauneuskuningatar uhkaavan tuhon edellä
Avaa suunsa juuri tällaista aikaa varten
Kaiken yllä Jumala hallitsee, kaiken yllä Jumala hallitsee
Ehket tykkää tästä uutisesta: -
Kaiken yllä Jumalamme hallitsee
Hän hallitsee
Kolme miestä kulkee tiellä
Avaa ikivanhaa totuutta
Kaksi vankia veisaa kahleissa
Maanjäristys ratkaisee kaiken
Yksi marttyyri kumartuu rukoukseen
Kivet lentävät. "Anna heille anteeksi", hän sanoo
Kaiken yllä Jumala hallitsee, kaiken yllä Jumala hallitsee
Ehket tykkää tästä uutisesta: -
Kaiken yllä Jumalamme hallitsee
Kaiken yllä Jumala hallitsee, kaiken yllä Jumala hallitsee
Ehket tykkää tästä uutisesta: -
Kaiken yllä Jumalamme hallitsee
Hän hallitsee
Kunnian Kuningas hallitsee
Hän hallitsee
Kunnian Kuningas hallitsee
Se on Jeesuksemme!
Mikä on vaikuttava voima työsi, urasi ja elämäsi taustalla?
Voisitko tehdä siitä yhteenvedon?
Sitä on hyvin vaikea pukea sanoiksi.
Olen vahvasti tunneihminen.
En ole mikään ajattelija, jos tiedät, mitä tarkoitan.
Onneksi olen saanut sellaisen kasvatuksen, -
että kun asuin pienenä Fidžillä, -
ymmärsin, että saan olla tunne- ihminen eikä tarvitse olla ajattelija.
Tyynenmeren kulttuurissa ajatteleminen ei ole niinkään tärkeää.
Tärkeämpää on, mitä tuntee ja miten ilmaisee rakkautta.
Sanon usein, että olen ulkoisesti valkoinen mutta sisältäni musta.
Se on elämän yksinkertaisuutta.
Länsimaisissa kulttuureissa mielemme tekee joskus umpisolmuja.
Jäämme jumiin ajatuksiimme uskosta -
ja väittelyihin uskosta.
Kuvani Jeesuksesta on, että Hän tahtoo lapsenkaltaista uskoa.
Emme kysele vaan luotamme Häneen.
Opimme tuntemaan Hänen rakkautensa ihmisiä kohtaan.
Opimme ymmärtämään Hänen Henkeään.
Alkukantaisissa kulttuureissa ihmiset ymmärtävät Hänen Henkeään.
Yhteys Hengen maailmaan on luonnollinen.
Tahdon yksinkertaistaa uskoamme.
Musiikki on hieno lahja ilmaista yksinkertaisuutta -
ja Hengen syvyyttä.
Se on lähellä sydäntäni. Sitä on vaikea selittää, -
koska se on pitkälti sydämen ja tunteiden asia.
Suomessa olen kokenut siunaukseksi sen, -
että pystymme kokemaan yhteyttä, vaikka kieli voisi olla este.
Hengen kieli kuitenkin auttaa kokemaan yhteyttä syvällä tasolla.
Musiikki toimii sille alustana.
Tunnen sinut ja olen nähnyt sinut lavalla.
Sielun ja kemian tasolla sinuun on helppo luoda yhteys.
Olet helposti lähestyttävä.
Kiitti. Koen yhä olevani amatööri tässä kaikessa.
Kotini ei ollut kristillinen.
Taustassani ei ole myöskään ammatillista musiikkia.
En ole opiskellut musiikkia. - Kuka on?
Työtovereinani on muusikkoja, jotka...
Bändissämme on Antti Kokkola, joka on opiskellut Sibelius-akatemiassa.
Sitä voi vain ihailla.
On siunaus, kun voi kokea yhteyttä -
kulttuuri- ja kielimuurien yli Jeesuksen Hengen avulla.
Hän pystyy luomaan yhteyttä kaikkien kanssa kaikilla tasoilla, -
olivatpa ihmiset rikkaita tai köyhiä, luterilaisia tai helluntailaisia, -
mustia tai valkoisia.
Hän on pitänyt nöyränä. Tiedän, etten ole ammattilainen.
En ole opiskellut teologiaa enkä musiikkia.
Tiedän, että tunnen Hänet vajavaisesti.
Hän tahtoo, että jaan siitä, mitä osaan, -
ja että otan vastaan sitä, mitä muilla on.
Esimerkiksi nyt esitettävässä konsertissa -
yleisössä oli nainen pyörätuolissa. Kun lauloimme erään ylistyslaulun, -
hän oli koko yleisöstä ainoa, joka nosti kätensä.
Minusta se kertoo kaiken.
Ihminen, joka pystyy liikkumaan vähiten, nostaa kätensä.
Se tekee työstäni tekemisen arvoista.
Se on minusta liikuttavaa.
Se, joka näyttäisi voivan antaa vähiten, antaakin usein eniten.
Sellainen on kristinusko.
Se on kuin kertomus lesken rovosta.
Rikas antaa muutamia kolikoita.
Leski antoi viimeisen roponsa. Jeesus sanoi, että se on uskoa.
Sellaiset hetket tuovat työhöni suurta iloa.
Olen hyvin nöyrällä paikalla. Nainen antoi enemmän kuin minä.
Se saa minut yrittämään kovemmin.
Kun olemme pienellä paikalla Kristuksessa, -
nöyränä ja tietäen, että tietomme on vain vajavaista, -
syntyy kauneutta, joka välittyy ulospäin.
Lopulta me hyödymme siitä, joten me tässä olemme onnekkaita.
Se virtaa takaisin sinuunkin, Nina.
Eilen kuuntelin Juha Tapiota, joka liikuttaa minua aina.
Tunsin hänet, kun hän nuorena poikana tuli gospelpiireihin Ryttylässä.
On ollut hienoa nähdä, miten Jumala on hänen kauttaan puhunut Suomelle.
Sen jälkeen kuuntelin sinun konserttisi. Se liikutti minua syvästi.
Laulat Hilja Aaltosen sanoituksia. Hän eli pitkän uskontäyteisen elämän.
Vaikka en ymmärrä sanoja, niiden henki koskettaa minua syvästi.
Joku tulkkasi minulle sanoja.
On voimallista nähdä, -
että vanhat sanoitukset voivat yhä puhutella nykyaikana.
Meidän on kuunneltava ikäihmisiä, -
koska kohtaamme vaikeita aikoja.
Pyhät ovat eläneet meitä kauemmin. Heillä on paljon sanottavaa siitä, -
miten selviydymme näistä koetuksen ajoista.
Onnittelut kaikille projektissasi toimineille, -
jotka ovat tuoneet laulut eloon tälle sukupolvelle.
Markus Vainiomäki on työskennellyt projektissasi.
Hän on kolmekymppinen.
Hänellä on lahja siirtää vanhat sanoitukset nykymaailmaan.
Jumalakin on entisaikojen Jumala ja tämän päivän Jumala.
Hän tahtoo puhua tässä ajassa.
Olemme osa historiaa, mutta olemme tekemässä historiaa.
Se on suuri etuoikeus.
Kannattaa lentää 30 tuntia, jotta pääsee tänne -
soittamaan näiden muusikkojen kanssa ja olemaan kanssanne.
Tämä biisi tuo mieleeni Christchurchin.
Kuka on kuullut Christchurchin kaupungista Uudessa-Seelannissa?
Siellä oli suuri maanjäristys v. 2011.
Kaupungin keskusta oli suljettuna yhä 1,5 vuotta järistyksen jälkeen.
On syytä rukoilla Christchurchin asukkaiden ja japanilaisten puolesta.
Biisi kertoo Jumalan toivosta, joka tulee vaikeisiin olosuhteisiin.
Biisin nimi on "Kun rakkaus lojuu särkyneenä".
KUN RAKKAUS LOJUU SÄRKYNEENÄ
Kun rakkaus lojuu särkyneenä
Pirstaleet pitkin lattiaa
Kerää sirpaleet rakastavasti
Kokoa sydämemme murskasta
Kaada öljyä ammottaviin haavoihin
Julista rauhaa rikkinäisyyteemme
Puhalla elämää rutikuivaan henkeemme
Valuta balsamia murtuneisiin sydämiin
Epätoivon edessä on toivoa
Yön synkeydessä on valoa
On tulevaisuus, vaikka kaikki on tuhottu
On uskollisuutta siellä, missä luottamus on petetty
Ole lohtuna hämmentyneille tunteille
Rauhoita sekavat mielet
Puhu anteeksiantoa kaikille suruillemme
Pelasta meidät kaikista vihollisistamme
Epätoivon edessä on toivoa
Yön synkeydessä on valoa
On tulevaisuus, vaikka kaikki on tuhottu
On uskollisuutta siellä, missä luottamus on petetty
Kun hoipertelemme, kompuroimme
Taistelusta ja sodasta
Tulemme toisten mahdollisuuksien Jumalan luo
Avoimen oven Herran luo
Epätoivon edessä on toivoa
Yön synkeydessä on valoa
On tulevaisuus, vaikka kaikki on tuhottu
On uskollisuutta siellä, missä luottamus on petetty
On olemassa toivoa
Anna valosi loistaa, Herra
Herra, anna valosi loistaa
Lausupa muutama sana tai lause suomeksi.
Minusta on ihana puhua vaimostani.
En olisi tässä, ellei hän olisi tukenut minua.
Olen hänestä kiitollinen. Hän on ollut Suomessa muutamia kertoja.
Hän ymmärtää, miksi Jumala pyysi meitä tulemaan tänne.
Silti se on aina uhraus perheelle.
Kiitän Herraa vaimostani ja kahdesta pojastani.
Perhe on suuri siunaus.
Jumalalle on tärkeää, että meillä on perhe, että rakastamme perhettä -
ja olemme perheen rakastamia. Kunpa he olisivat täällä. Ehkä joskus.
LOPUTTOMASTI
Vaikka olen yksin
Minulla ei ole yksinäinen olo
Luiden ytimiin asti
Rakkautesi on viiltänyt minua
Vesi on aava
Kuulen sen kutsuvan
Sukellan parantavaan syliin
Loputtomasti sylissäsi tässä
Voisin viipyä
Rakkautesi ei petä
Olen tottunut painoon
Harteillani
Annat armoa
Kun olen väsynyt ja rikki
Tuulen kuiskaukset kiirivät
Meren tuutulaulut puhaltavat
Kauniit äänet, Sinulta saamani lepo
Loputtomasti sylissäsi tässä
Voisin viipyä
Rakkautesi ei petä
Loputtomasti sylissäsi tässä
Voisin viipyä
Rakkautesi ei petä
Tilaa David Lyle Morrisin Endlessly-CD-levy TV7-kaupasta: -
www.tv7.fi/kauppa tai 0400 721 599.
Suomennos: Marianne Tenetz